100 
benyttet, og alle almindelige Dyr med under 6 Ben kas- 
seredes. Entomologien indtog atter første Plads som hans 
kæreste Fritidsbeskæftigelse, men ogsaa kun som saadan; 
thi for et Pligtmenneske som ham maatte ikke andre Ting 
forsømmes af den Grund, og Engelhart kunde med sin 
Flid og medfødte Energi overkomme meget. 
Kort Tid efter at have taget polyteknisk Kandidateks- 
amen (1881) kom han som før omtalt til Aalholm. Sær- 
ligt lovende Udsigter var der vel næppe for en polytek- 
nisk uddannet ung Mand, men E. ræsonnerede, at der 
kunde vindes praktiske Erfaringer, og maaske ikke mindst 
saa han i Baggrunden Lolland som det forjættede Land for 
Entomologerne. Engelhart har næppe heller fortrudt sin 
Gerning, der foregik under friske og smukke Naturomgivelser 
og hvor Fritidsbeskæftigelsen henviste ham til de dengang 
endnu ikke undersøgte Lokaliteter om Skovene. ved Frejlev 
og Roden. Her havde han den fulde Nytte af. Samler- 
paraplyen, naar Hvidtjørnen blomstrede, og fra tidligt om 
Foraaret til det sene Efteraar var der Liv i de gamle Ris- 
gærder, hvad der indbragte ham mange især for vor Bille- 
fauna sjældne Arter og lokkede adskillige dalevende Sam- 
lere til Egnen til behageligt Samvær. Fra Opholdet paa 
Aalholm indledes ogsaa Bekendtskabet med den daværende 
Skytte og Forstmand paa Godset, den som Entomologernes 
Ven senere bekendte Skovrider Waldemar Iversen paa 
Bremersvold. 
Det maa have veret en "mærkelig Overgang, fra det 
milde og frugtbare Lolland at komme til den kolde, barske 
og ode Vesterhavsnatur, da Engelhart kom til Harboøre; 
men ogsaa det havde sine Tillokkelser. Den Tid, han 
kunde afse fra sin Ingeniorvirksomhed, var helliget Insek- 
terne; her var ikke mere Brug for Samlerparaplyen, der 
havde gjort ham saa god Nytte paa Lolland, aller højst 
kunde den værne imod Sandflugten; men paa milde 
Sommerdage var Ketcheren til god Nytte mellem Klitterne; 
eller der kunde laves Fanggruber, og om Aftenen ved Skæret 
